CELEX: 32010R1139
Language: hu
Date: 2010-12-07 00:00:00
Title: A Bizottság 1139/2010/EU rendelete ( 2010. december 7. ) az Oszáma bin Ládennel, az Al-Qaida hálózattal és a Tálibánnal összeköttetésben álló egyes személyekkel és szervezetekkel szemben meghatározott szigorító intézkedések bevezetéséről szóló 881/2002/EK tanácsi rendelet 141. alkalommal történő módosításáról

8.12.2010   
            
            
               HU
            
            
               Az Európai Unió Hivatalos Lapja
            
            
               L 322/6
            
         A BIZOTTSÁG 1139/2010/EU RENDELETE
   (2010. december 7.)
   az Oszáma bin Ládennel, az Al-Qaida hálózattal és a Tálibánnal összeköttetésben álló egyes személyekkel és szervezetekkel szemben meghatározott szigorító intézkedések bevezetéséről szóló 881/2002/EK tanácsi rendelet 141. alkalommal történő módosításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az Oszáma bin Ládennel, az Al-Qaida hálózattal és a Tálibánnal összeköttetésben álló egyes személyekkel és szervezetekkel szemben meghatározott szigorító intézkedések bevezetéséről, valamint az egyes termékek és szolgáltatások Afganisztánba történő kivitelének tilalmáról, a repülési tilalom megerősítéséről és az afganisztáni Tálibánt illető pénzkészletek és egyéb pénzügyi források befagyasztásáról szóló, 467/2001/EK tanácsi rendelet hatályon kívül helyezéséről szóló, 2002. május 27-i 881/2002/EK tanácsi rendeletre (1) és különösen annak 7. cikke (1) bekezdésének a) pontjára és 7a. cikke (1) bekezdésére,
   mivel:
   
               (1)
            
            
               A 881/2002/EK rendelet I. melléklete felsorolja azon személyeket, csoportokat és szervezeteket, amelyekre a rendeletnek megfelelően a pénzeszközök és gazdasági erőforrások befagyasztása vonatkozik. Az I. mellékletet a 246/2006/EK bizottsági rendelet (2) kiegészítette Ghunia Abdrabbahhal, Al-Bashir Mohammed Al-Faqihhal és Tahir Nasuffal. Erre azt követően került sor, hogy az Al-Qaidára és a Tálibánra, valamint a velük összeköttetésben álló személyekre és szervezetekre vonatkozó 1267(1999) biztonsági tanácsi határozat szerint létrehozott ENSZ szankcióbizottság határozatot hozott nevezetteknek a konszolidált listára történő felvételéről.
            
         
               (2)
            
            
               2010. szeptember 29-én a Törvényszék (3) a 881/2002/EK rendeletet a Ghunia Abdrabbahra, az Al-Bashir Mohammed Al-Faqihra és a Tahir Nasufra vonatkozó részében megsemmisítette, mivel úgy vélte, hogy a védelemhez való jogot, a bírósági felülvizsgálathoz való jogot és a tulajdonhoz való jogot nem tartották tiszteletben.
            
         
               (3)
            
            
               A Bizottság a fent említett bírósági eljárás kezdetét követően 2009. szeptember 22-én Ghunia Abdrabbahhal, 2009. augusztus 7-én Al-Bashir Mohammed Al-Faqihhal és 2009. augusztus 11-én Tahir Nasuffal ismertette az indokolást. Ennek megfelelően foglalkoztak a Törvényszék által meghatározott hiányossággal.
            
         
               (4)
            
            
               Tekintettel erre az ENSZ szankcióbizottságának határozatával való következetesség biztosítása érdekében, valamint figyelembe véve a 881/2002/EK rendelet értelmében a pénzeszközök és gazdasági erőforrások befagyasztására vonatkozó célkitűzéseket, Ghunia Abdrabbahnak, Al-Bashir Mohammed Al-Faqihnak és Tahir Nasufnak a listára történt felvételére vonatkozó határozat helyébe egy új, a 881/2002/EK rendelet 7a. cikkének (1) bekezdése szerinti határozatnak kell lépnie.
            
         
               (5)
            
            
               Ezt az új határozatot 2006. február 11-től kell alkalmazni, tekintettel a 881/2002/EK rendelet értelmében a pénzeszközök és gazdasági erőforrások befagyasztásának megelőző jellegére, valamint azon gazdasági szereplők jogos érdekvédelmének igényére, akik a 2006-ban hozott határozat jogszerűségére támaszkodtak.
            
         
               (6)
            
            
               Ghunia Abdrabbahnak, Al-Bashir Mohammed Al-Faqihnak és Tahir Nasufnak már lehetősége nyílt arra, hogy észrevételeket tegyenek a velük közölt indokolásokra, amint azt a 881/2002/EK rendelet 7a. cikkének (3) bekezdése és 7c. cikkének (3) bekezdése előírja. A Bizottság közölte ezeket az észrevételeket a szankcióbizottsággal, és jelenleg folytatja az e személyekkel szembeni szigorító intézkedések bevezetéséről szóló határozatának felülvizsgálatát, amelyre a 881/2002/EK rendelet 7b. cikkének (2) bekezdésében említett eljárás értelmében kerül sor. A felülvizsgálat eredményéről a Bizottság tájékoztatást küld Ghunia Abdrabbah, Al-Bashir Mohammed Al-Faqih és Tahir Nasuf számára,
            
         ELFOGADTA EZT A RENDELETET:
   1. cikk
   A 881/2002/EK rendelet I. melléklete az e rendelet mellékletében megállapítottak szerint módosul.
   2. cikk
   Ez a rendelet az Európai Unió Hivatalos Lapjában való kihirdetésének napján lép hatályba.
   Ezt a határozatot 2006. február 11-től kell alkalmazni.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2010. december 7-én.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 139., 2002.5.29., 9. o.
   
      (2)  HL L 40., 2006.2.11., 13. o.
   
      (3)  T-135/06 – T-138/06. sz. egyesített ügyek.
   
      MELLÉKLET
      A 881/2002/EK rendelet I. melléklete a következőképpen módosul:
      A „Természetes személyek” részben a következő bejegyzések megerősítésre kerülnek:
      
                  (a)
               
               
                  Ghuma Abd’rabbah (alias a) Ghunia Abdurabba; b) Ghoma Abdrabba; c) Abd’rabbah; d) Abu Jamil; e) Ghunia Abdrabba). Címe: Birmingham, Egyesült Királyság. Születési ideje: 1957.9.2. Születési helye: Benghazi, Líbia. Állampolgársága: brit. A 2a. cikk (4) bekezdésének b) pontjában meghatározott megjelölés időpontja: 2006.2.7.
               
            
                  (b)
               
               
                  Abd Al-Rahman Al-Faqih (alias a) Mohammed Albashir; b) Muhammad Al-Bashir; c) Bashir Mohammed Ibrahim Al-Faqi; d) Al-Basher Mohammed; e) Abu Mohammed; f) Mohammed Ismail; g) Abu Abd Al Rahman; h) Abd Al Rahman Al-Khatab; i) Mustafa; j) Mahmud; k) Abu Khalid). Címe: Birmingham, Egyesült Királyság. Születési ideje: 1959.12.15. Születési helye: Líbia. A 2a. cikk (4) bekezdésének b) pontjában meghatározott megjelölés időpontja: 2006.2.7.
               
            
                  (c)
               
               
                  Tahir Nasuf (más néven a) Tahir Mustafa Nasuf; b) Tahar Nasoof; c) Taher Nasuf; d) Al-Qa’qa; e) Abu Salima El Libi; f) Abu Rida; g) Tahir Moustafa Nasuf; h) Tahir Moustafa Mohamed Nasuf). Címe: Manchester, Egyesült Királyság. Születési ideje: a) 1961.11.4., b) 1961.4.11. Születési helye: Tripoli, Líbia. Állampolgársága: líbiai. Útlevélszáma: RP0178772 (líbiai útlevélszám). Nemzeti személyazonosító száma: PW548083D (brit nemzeti biztosítási szám). Egyéb információ: 2009 januárjában az Egyesült Királyságban élt. A 2a. cikk (4) bekezdésének b) pontjában meghatározott megjelölés időpontja: 2006.2.7.